**אתר חברת המאגר ב.נ.כ בע"מ**

**תקנון תנאי שימוש ומדיניות פרטיות**

1. **כללי**
	1. אתר האינטרנט skywell.co.il הינו בבעלות חברת המאגר ב.נ.כ בע"מ ח.פ. 510967805 **(להלן: "**החברה**") ומופעל על ידה (להלן: "האתר").**
	2. האתר משמש כאתר סחר אלקטרוני לרכישת רכב חדש מתוצרת **Skywell** המיובא על ידי החברה לישראל (להלן: "**הרכב**" או "**רכב Skywell**"), על ידי הגולשים באתר (להלן: "**המשתמש/ים**") וכממשק לקשר ישיר בין המשתמש/ים לבין החברה, אשר במסגרתו יוכלו המשתמשים לקבל מידע מקיף אודות הרכבים בישראל והצעות לשירותים שונים בקשר עם הרכבים, כפי שיעודכנו מעת לעת על ידי החברה ועל פי שיקול דעתה, כגון: אפשרויות מימון, ליסינג, טרייד אין, כתבות תוכן, עדכונים שוטפים, הטבות, הנחות ומבצעים, איתור סוכנויות מורשות, הזמנת טיפולי רכב, נסיעות מבחן וכיו"ב.
	3. אנו מודים לך על ההתעניינות בשירותי החברה ועל ביקורך באתר.
	4. תקנון תנאי השימוש ומדיניות הפרטיות של האתר (להלן: "**תנאי השימוש**") מנוסח בלשון זכר מטעמי נוחות בלבד ואין בו כדי לפגוע ו/או ליצור אפליה כלשהי, והוא מתייחס לגברים ונשים כאחד. עמכן הסליחה.
	5. החברה מכבדת את פרטיות המשתמש ופועלת בהתאם להוראות חוק הגנת הפרטיות, תשמ"א-1981 ובהתאם לכל דרישות החוק ביחס לכיבוד הפרטיות וההגנה על פרטים אישיים. מידע נוסף על נוהלי הפרטיות של החברה באתר ותנאיה, אנא ראה סעיף 11 להלן.
	6. תנאי השימוש של החברה, מסדירים את היחסים בין המשתמש לבין החברה והם עשויים להשתנות מעת לעת, בהתאם לשיקול דעתה המלא והבלעדי של החברה.
	7. תנאי השימוש יחולו על כל גלישה ו/או רכישת רכב באתר על ידי המשתמשים, ועשויים להשתנות מעת לעת, על פי שיקול דעתה הבלעדי של החברה וללא התחייבות למתן הודעה מוקדמת ו/או בדיעבד. כל תוספת ו/או שינוי שנעשה באתר, בתוכן האתר ו/או בתנאי השימוש, יחייבו את המשתמש עם המשך שימושו באתר. לכן, טרם ביצוע פעולה כלשהי באתר, המשתמש מתבקש לקרוא בעיון רב את תנאי השימוש. אם המשתמש אינו מסכים לתנאי השימוש, עליו לחדול מיד משימוש באתר או לפנות לחברה כדי שנוכל לסייע לו בדרכים חלופיות.
	8. כל פעולה שנעשית על ידי המשתמש בהתבסס על תוכן המופיע באתר, נעשית באחריות המשתמש בלבד.
	9. נוסח תנאי השימוש המחייב והקובע בכל מועד הוא זה המפורסם באתר.
	10. למעט אם נאמר במפורש אחרת, בכל מקרה של סתירה ו/או אי התאמה, מכל מין וסוג שהוא בין תוכן האתר לבין הוראות תנאי שימוש אלה, יגברו ויחולו הוראות תנאי השימוש, ובכל מקרה של סתירה ו/או אי התאמה, מכל מין וסוג שהוא בין תנאי הסכם הזמנת הרכב לבין הוראות תנאי השימוש, יגברו ויחולו הוראות ותנאי הסכם הזמנת הרכב.
	11. תוקף תנאי השימוש הינו במצטבר ולא לחילופין והם יפורשו כמתקיימים זה לצד זה ולא מצמצמים זה את תחולת זה.
	12. המידע, התמונות, הוידאו, המפרטים והנתונים באתר זה הינם כלליים ומוצגים כמות שהם (As Is) להתרשמות והמחשה בלבד ולכן אין לשייכם לדגם מסוים. כל הציוד ו/או האביזרים המוצגים באתר ובדגמי כלי הרכב השונים, אינם בהכרח ציוד סטנדרטי, אינם בהכרח זמינים ואינם בהכרח כלולים במחירי הרכבים.
	13. מובהר כי המשתמש רשאי לבחור לעיין בחלק מהמידע ו/או המוצרים ו/או השירותים המוצעים באתר ולא בכולם. כמו כן, ייתכן כי חלק מהשירותים המוצעים באתר אינם פעילים עדיין, והם יעמדו לרשות המשתמש עם הפעלתם.
2. **השימוש באתר**
	1. כל פעולה המתבצעת באתר או באמצעותו, כפופה לתנאי השימוש. לפיכך, טרם ביצוע פעולה כלשהי באתר, המשתמש מתבקש לקרוא, בעיון רב, את תנאי השימוש.
	2. המידע, השירותים ו/או מוצרים המוצגים באתר, מוצעים למכירה אך ורק בשטחי מדינת ישראל על ידי החברה ו/או סוכנות מורשית של החברה בלבד. רכישה ו/או מימוש ההנחות ו/או המבצעים של מוצרי החברה המוצגים באתר, ככל שמוצגים, ניתנים למימוש אך ורק בשטחי מדינת ישראל.
	3. תנאי השימוש באתר חלים באופן גורף על ביצוע התשלומים דרכו ו/או באמצעותו ו/או באמצעות סליקת התשלומים על ידי חברה צד ג', צפייה ו/או גישה לתכנים הכלולים בו והשירותים המוצעים בו, בין אם באמצעות מחשב ביתי, מחשב נייד, מכשיר סלולארי, טאבלט ו/או כל מחשב ו/או מכשיר תקשורת אחר, דרכו מתאפשרת הגישה לאתר. בנוסף, תנאים אלו חלים על השימוש באתר באמצעות כל רשת ו/או אמצעי תקשורת ו/או חיבור אחרים.
	4. הרישום לאתר ו/או הרישום לרשימת הדיוור באתר ו/או הזנת פרטים לשם קבלת מידע שיווקי ו/או דרכי יצירת הקשר עם החברה וכן השימוש במידע אותו מסר המשתמש לחברה ו/או שהצטבר אודות המשתמש בעת השימוש באתר, לרבות שם מלא, כתובת דואר אלקטרוני, מספר טלפון, מספר רישוי, אזור קבלת שירות וכדומה, יתבצע בהתאם להוראות כל דין ובהתאם למדיניות הפרטיות של האתר, כמפורט בסעיף 11 להלן.
	5. השימוש באתר ובתוכן המופיע בו הינו למטרות פרטיות, אישיות ובלתי מסחריות בלבד. חל איסור לעשות באתר או בכל חלק ממנו שימוש למטרה שאינה אישית או בלתי מסחרי.
3. **הסכמה לתנאי השימוש**
	1. עצם השימוש של כל משתמש ו/או אדם ו/או גוף הגולש ו/או צופה ו/או עושה שימוש באתר בכל דרך אחרת, במישרין או בעקיפין, לרבות ברכישת רכב מהאתר ובכל תוכן ו/או שירות באתר, מהווים אישור כי המשתמש קרא את תנאי השימוש וכן, הסכמה מצד המשתמש לתנאי השימוש באתר, כפי שיעודכנו מעת לעת, ולכל חוק או הוראת דין החלה על השימוש באתר, וכן הסכמה מצד המשתמש לפעול לפי תנאי השימוש ולקבלם ללא כל הגבלה או הסתייגות. אם המשתמש אינו מסכים לתנאי השימוש, עליו להימנע משימוש באתר. במקרה כזה המשתמש יכול לפנות אל החברה כדי שתסייע לו בדרכים חלופיות.
4. **שימושים אסורים באתר**
	1. ללא מתן הרשאה כתובה מראש על-ידי החברה, המשתמש אינו רשאי לבצע את הפעולות ו/או המעשים הבאים בעת שימושו באתר ובתוכן האתר:
		1. לעשות שימוש מסחרי באתר ו/או בתוכן האתר.
		2. להעתיק, לשחזר, לשנות, לעבד, לתרגם, לבצע הנדסה חוזרת, להפיץ, לשדר, להציג, לבצע, לשכפל, לפרסם ולאחסן את תוכן האתר, כולו או חלקו.
		3. להפעיל או לאפשר הפעלת כל יישום מחשב או כל אמצעי אחר, לרבות תוכנות מסוגCrawlers, Robots וכדומה, לשם חיפוש, סריקה, העתקה או אחזור אוטומטי של תוכן האתר.
		4. להציג תוכן מהאתר בתוך מסגרת (iframe) גלויה או סמויה או להציג את תוכן האתר בכל דרך שהיא, לרבות באמצעות כל תוכנה, מכשיר, אביזר או פרוטוקול תקשורת, המשנים את עיצובם המקורי באתר ו/או מחסירים דבר כלשהוא.
		5. לשבש או להפר כל זכות של משתמש אחר באתר, לרבות הזכות לפרטיות ו/או לאסוף מידע אישי על המשתמשים באתר ללא הסכמתם המפורשת בכתב, לרבות באמצעים אוטומטיים.
		6. לפגוע בכבודו או בפרטיותו של משתמש אחר ו/או להשתמש באתר ו/או בתוכן האתר כדי לפגוע בשמו הטוב של כל אדם ו/או לפרסם דברי הסתה, הונאה, תרמית, לשון הרע ו/או כל מידע אחר שהינו שקרי, בלתי אמין או שיש בו כדי לפגוע במזיד.
		7. שימוש באתר או בתוכן האתר לשם יצירת מאגר מידע ו/או לקט.
	2. אי עמידה במגבלות אלו עלולה להוביל למניעת גישת המשתמש לאתר ואף לחשוף את המשתמש לאחריות אזרחית ו/או פלילית, על-פי כל דין.
5. **תוכן האתר ופרסומות**
	1. האתר מציע למשתמשים לרכוש רכב Skywell, מדגמים שונים, ברמת אבזור שונה וכן מוצרים ושירותים נלווים והכול בהתאם לשיקול דעתה הבלעדי של החברה. החברה רשאית בכל עת ועל פי שיקול דעתה הבלעדי להוסיף ו/או לגרוע כל מוצר שירות ו/או רכב המוצע למכירה באתר וכן לקבוע את אופן מכירתו ואת מחירו.
	2. האתר בכללותו, לרבות כל התכנים המופיעים בו והרכב הנמכר בו מותאמים לישראל ומיועדים לשימוש בישראל, אלא אם כן צוין אחרת ומוצעים לציבור ולמשתמש כמות שהם (As Is). משתמש המעוניין בכלי רכב מכל דגם או צבע או אביזר המופיעים באתר אך אינו בטוח ביחס למפרטיו או לזמינותו, רשאי לפנות לחברה ו/או לסוכנות מורשית מטעמה, לצורך קבלת מידע עדכני או כל מידע אחר בקשר עם המוצר הרלוונטי.
	3. החברה משקיעה משאבים רבים על מנת שהתוכן המופיע באתר יהיה נכון ומדויק ככל הניתן. עם זאת, יתכן שהתוכן ו/או המידע באתר אינו שלם ו/או ייתכנו באתר ו/או בתוכן ובמידע המובאים בו, לרבות לגבי כל רכב ו/או שירות ו/או מידע על מבצעים, שיבושים, אי דיוקים וטעויות טכניות או אחרות, בין היתר עקב מעשים ו/או מחדלים של החברה ו/או מי מטעמה ו/או של צדדים שלישיים. החברה אינה אחראית לאי דיוקים, או לטעויות שנפלו ביחס לתוכן והא תפעל כדי לתקנן מיד לאחר שיודע לה על כך. המשתמש פוטר בזאת את החברה מכל אחריות בשל המידע ו/או התוכן המובא על ידה באתר ו/או טעויות בו, לרבות בגין כל נזק, ישיר או עקיף, הנגרם למשתמש בשל כל תוכן ו/או המידע כאמור ו/או הסתמכות המשתמש עליו, לרבות בקשר לרכב, תיאורים, מחירים וכדומה.
	4. החברה מבהירה בזאת שהתוכן הכלול באתר אינו מהווה המלצה ו/או חוות דעת ביחס לרכב המתפרסם באתר ו/או ביחס להתאמתו למשתמש מסוים, ועל כן כל הסתמכות על הצהרות, הבעות עמדה, עצות או כל תוכן אחר המוצג באתר ו/או במקום אחר שאיננו מטעם החברה נעשה לפי שיקול דעתו של המשתמש ובאחריותו הבלעדית; על המשתמש לבצע בעצמו את כל הערכותיו ובדיקותיו לגבי הרכב, לרבות נסיעת מבחן ולקבל החלטה באשר לרכישת הרכב על בסיס הבדיקות שביצע והוא מוותר ויהיה מנוע מלהעלות כל טענה לגבי הסתמכות על מי מאלה. למשתמש לא תעמוד כל טענה כלפי החברה לאי התאמה ו/או לכך שהחליט לרכוש את הרכב מבלי שביצע את הבדיקות הנדרשות.
	5. כל תוכן ו/או מידע המובא באתר בקשר למאפייני הרכב או לשירות הניתן בקשר לרכב (כגון מימון או ביטוח) על ידי צדדים שלישיים, כגון יצרן הרכב או ספק השירות (לפי העניין), לרבות מפרטים, הוראות הפעלה ונתונים שונים, נמסר על ידיהם, ולחברה לא תהיה כל אחריות לגביו.
	6. באתר עשויים להיכלל קישורים ('לינקים') לאתרי אינטרנט של צדדים שלישיים שאינם מופעלים על ידי החברה. הצגת תוכן של צד שלישי נועד אך ורק לנוחותם ולידיעתם של המשתמשים. קישורים אלו אינם בשליטתה של החברה והיא אינה מפקחת על תוכן האתרים המקושרים. ככל שהאתר מכיל קישורים אלו, אין בכך כדי להעיד על הסכמה ו/או אחריות של החברה לתכנים המופיעים באתרים המקושרים ו/או מהווה ערובה לאמינותם, עדכניותם, תקינותם או חוקיותם ו/או למדיניות הפרטיות ותנאי השימוש הננקטים על ידי בעליהם. החברה אינה אחראית לכל תוצאה שתיגרם כתוצאה מהשימוש באתרים המקושרים ו/או מהסתמכות עליהם וממליצה לקרוא בעיון את תנאי השימוש ומדיניות הפרטיות של אתרים אלו, ככל שקיימים, ו/או לפנות לבעלי האתרים המקושרים בכל מקרה של טענה או בקשה בעניין. החברה רשאית, בהתאם לשיקול דעתה המלא והבלעדי, להסיר כל קישור מהאתר ו/או להוסיף קישורים נוספים וכי החברה אינה מתחייבת כי הקישורים לאתרי האינטרנט האמורים יהיו פעילים ויובילו לאתר אינטרנט פעיל.
	7. כל שימוש בתוכן באתר, לרבות בתוכן המסופק על ידי החברה (כגון מדריכי קניה, מאמרים, מפרטים, הוראות שימוש ו/או תמונות) ו/או בתוכן של צד שלישי, לרבות כל כניסה של המשתמש לאתרים של צדדים שלישיים על ידי הפניה באתר ו/או בפרסומת באתר, יתבצע על אחריותו הבלעדית של המשתמש. למשתמש לא תהיה כל טענה ו/או תביעה כנגד החברה בקשר לתוכן באתר, לרבות לתוכן המסופק על ידי החברה ו/או לתוכן של צד שלישי וכן, לרבות תוכן לגבי רכב ו/או מבצעים, בגין כל נזק ישיר או עקיף, הנובע משימוש ו/או כניסה כאמור ו/או בשל הסתמכות על תוכן של צד שלישי ו/או בשל פגיעה בפרטיות בעקבות שימוש כאמור. השימוש באתר אינו מקנה למשתמש, לא במפורש ולא במשתמע, כל זכות מלבד הזכויות המנויות בפירוש בתנאי השימוש.
	8. דגם הרכב, תכונותיו, עיצובו, הצבעים, חזותו ו/או תיאורו של הרכב כפי שמופיעים או מוצגים באתר לרבות כל תמונה של הרכב, הם לצרכי המחשה בלבד וכדי לדמות למשתמש את הרכב בצורה הקרובה והטובה ביותר למציאות. ככל שמשתמש זיהה ו/או חושד כי ישנו פער בין נראות הרכב המבוקש בפועל לבין הרכב המופיע באתר, בצמוד לתיאור הרכב המבוקש, הוא מתבקש לפנות לחברה אשר תפעל לתקנו בהקדם, בהתאם לצורך. בכל מקרה, המפרט המופיע בצד הרכב הוא שמתאר את הרכב ומערכותיו בצורה הטובה ביותר.
	9. החברה שומרת לעצמה את הזכות, בהתאם לשיקול דעתה המלא והבלעדי, לשנות בכל עת את האתר, המידע והשירות במסגרתו, ובכלל זה על-ידי הוספה, גריעה, הפסקה או הגבלה, שינוי מבנה האתר, היקפם וזמינותם של המידע והשירות המוצעים בו וכל היבט אחר הכרוך באתר, בשירות ותפעול, ללא כל צורך במתן הודעה מוקדמת. מובהר, כי למשתמש לא תהא כל טענה ו/או דרישה ו/או תביעה כלפי החברה בגין האמור.
	10. המחיר המתפרסם באתר לצד הרכב המוצע למכירה הינו המחיר המקורי של הרכב כהגדרתו בהסכם הזמנת הרכב.
	11. תנאיו ותוקפו של כל מבצע המפורסם או שיפורסם באתר יהיו כפופים למלאי שהוקצב לאותו מבצע כמפורסם באתר ובהתאם לתקנון המבצע.
6. **רכישת רכב Skywell באמצעות האתר**
	1. רכישת רכב באתר מותנית ברישום לאתר ובמסירת פרטים אישיים בסיסיים כנדרש בעמוד ההרשמה, שיופיע לאחר שהמשתמש ביצע אפיון של הרכב אותו הוא מעוניין לרכוש (בחירת צבע, גימור, איבזור ועוד). במסגרת ההרשמה על המשתמש למסור פרטים בסיסיים אישיים שיופיע בדף ההרשמה, כגון: שם, כתובת, דואר אלקטרוני, מספרי טלפון וכד' וכל פרט אחר אשר נדרש למוסרו בדף ההרשמה. על המשתמש להקפיד על מסירת פרטים נכונים אחרת לא ניתן יהיה להבטיח את ביצוע הרכישה.
	2. הקלדת פרטים אישיים כוזבים על ידי המשתמש אסורה לחלוטין ומהווה עבירה פלילית, לרבות תביעות נזיקין בגין נזקים שיגרמו לחברה עקב שיבוש הליכי ההזמנה.
	3. לאחר השלמת כל הפרטים, המשתמש יתבקש לשלם מקדמה באמצעות כרטיס אשראי לביצוע ההזמנה. החברה תבצע בדיקה של פרטי כרטיס האשראי באמצעותו שולמה המקדמה.
	4. ההזמנה תירשם במחשבי החברה ויישלח למשתמש אישור על קליטת ההזמנה בדואר אלקטרוני ו/או במסרון תוך מספר שעות מסיום הליך ביצוע ההזמנה.
	5. אם המשתמש לא קיבל אישור על קליטת הזמנה עד תום שני עסקים מסיום הליך ביצוע ההזמנה, ייתכן שחלה תקלה וההזמנה לא נקלטה ובמקרה זה המשתמש מתבקש ליצור קשר טלפוני עם החברה בדרכי הקשר המפורטים בסעיף ‎17 להלן.
	6. יובהר ויודגש, אישור קליטת ההזמנה ו/או משלוח דואר אלקטרוני ו/או מסרון כאמור אינם מהווים ראיה על ביצוע ההזמנה ואינם מחייבים את החברה ועצם שליחתם, לרבות הודעת אישור בדבר קליטת ההזמנה עם מס' הזמנה, אינם ולא יהוו אישור על ביצוע ההזמנה ו/או העסקה ו/או על קיומה של עסקה ולא יחייבו את החברה. רישומי מחשב עיבוד הנתונים של החברה, המנהלת רישום ממוחשב של כל הפעולות באתר כאמור, יהוו ראיה לכאורה לאמור בהם.
	7. מועד ביצוע ההזמנה ייראה כמועד אישור ההזמנה על ידי החברה, בהתקיים התנאים הבאים במצטבר:

א) אישור חברת האשראי על תשלום המקדמה; ב) חתימת המשתמש על הסכם הזמנת הרכב והמצאתו לחברה בהתאם להנחיותיה; ג) חתימת החברה על הסכם הזמנת הרכב.

* 1. הרכב יסופק למשתמש שרכש את הרכב רק לאחר קבלת מלוא תשלום המחיר המקורי בגין הרכב כקבוע בהסכם הזמנת הרכב, ובהתאם ליתר הוראות תנאי השימוש והסכם הזמנת הרכב.
	2. באמצעות האתר ניתן להזמין רכב עד גמר המלאי או רכב שאינו במלאי, ובמקרה זה יצוין המועד הצפוי להגעת הרכב לישראל. אם לאחר ההזמנה התברר כי הרכב אזל מהמלאי בשל נסיבות שלא היו ידועות בעת ביצוע ההזמנה, החברה תודיע למשתמש בהקדם האפשרי כי הרכב אינו במלאי. במקרה שכזה, החברה תהיה רשאית להודיע למשתמש על ביטול ההזמנה או לחילופין תציע לו רכב אחר או מועד אספקה אחר. בוטלה ההזמנה בנסיבות אלה, למשתמש לא תעמוד טענה בקשר לכך בכפוף להשבת המחיר המקורי או חלקו ששולם לחברה על ידי המשתמש, אם שולם.
	3. בכל מקרה, מועד אספקת הרכב למשתמש הינו בהתאם ובכפוף לקבוע בהסכם הזמנת הרכב שייחתם על ידי הצדדים.
	4. במקרה בו תשלום המקדמה ו/או יתרת המחיר המקורי לא אושרה על ידי חברות האשראי ו/או הגורם המממן ו/או הבנקים, יקבל המשתמש הודעה מתאימה. לצורך השלמת ההזמנה יידרש המשתמש ליצור קשר טלפוני עם מוקד המכירות של החברה בטלפון תוך 3 ימי עסקים ממועד קבלת ההודעה לצורך הסדרת התשלום. יובהר ויודגש, הזמנה תחשב כמושלמת רק לאחר תשלום המחיר המקורי.
	5. בקשה של המשתמש לשינוי פרטי כרטיס אשראי או אופן החיוב, ככל שתאושר על ידי החברה על פי שיקול דעתה הבלעדי, עשויה להיות מחויבת בתשלום עמלה על ידי חברות האשראי ו/או הגורם המממן ו/או הבנקים והמשתמש מתחייב לשאת בתשלום עמלה כאמור.
	6. תנאי רכישת הרכב יהיו בהתאם לתנאים המופיעים בהסכם הזמנת הרכב. ניתן למצוא דוגמא של הסכם הזמנת הרכב ללא הפרטים המלאים של הרכב [**כאן**](http://dev.skywell.co.il/wp-content/uploads/2022/01/%D7%AA%D7%A0%D7%90%D7%99-%D7%94%D7%A1%D7%9B%D7%9D-%D7%94%D7%96%D7%9E%D7%A0%D7%AA-%D7%A8%D7%9B%D7%91-%D7%9C%D7%90%D7%AA%D7%A8-%D7%90%D7%99%D7%A0%D7%98%D7%A8%D7%A0%D7%98-1.pdf).
	7. החתימה של המשתמש על גבי הסכם הזמנת הרכב ומסמכים אחרים עליהם נדרשת חתימת המשתמש לצורך רכישת הרכב יכולה להתבצע מרחוק ובשלב הראשון ניתן יהיה להעבירם אל החברה באמצעות דואר אלקטרוני, אולם לא יאוחר ממועד מסירת הרכב לידי המשתמש וכתנאי למסירתו, במועד עליו תודיע החברה למשתמש, יהיה על המשתמש למסור את כלל המסמכים המקוריים עליהם חתם לידי החברה. בנוסף, המשתמש יידרש לחתום בפני נציג החברה על טופס משרד הרישוי "בקשה לרישום רכב" ולהציג בפניו תעודת זהות מקורית, הכל בהתאם לנהלי משרד התחבורה כפי שיהיו בתוקף במועד מסירת הרכב.
	8. מובהר כי האתר משמש למכירה קמעונאית בלבד. מחירי הרכב המוצעים באתר והמבצעים שבו תקפים להזמנת רכב באמצעות האתר בלבד והם אינם חלים באולמות התצוגה של החברה ו/או מי מטעמה.
1. **ביטול הזמנת רכב, מועדי אספקה, אחריות**
	1. בהתאם לקבוע בתנאי הסכם הזמנת הרכב כפי שייחתם על ידי הצדדים. ניתן למצוא דוגמא של הסכם הזמנת הרכב ללא הפרטים המלאים של הרכב [**כאן**](https://skywell.co.il/wp-content/uploads/2022/11/%D7%AA%D7%A0%D7%90%D7%99-%D7%94%D7%A1%D7%9B%D7%9D-%D7%94%D7%96%D7%9E%D7%A0%D7%AA-%D7%A8%D7%9B%D7%91-%D7%9C%D7%90%D7%AA%D7%A8-%D7%90%D7%99%D7%A0%D7%98%D7%A8%D7%A0%D7%98-%D7%A0%D7%95%D7%91%D7%9E%D7%91%D7%A8-2022.pdf)ושל תעודת האחריות לרכב[**כאן**](https://skywell.co.il/%D7%9E%D7%99%D7%93%D7%A2-%D7%A0%D7%95%D7%A1%D7%A3/).
2. **הזכאות להשתמש באתר**
	1. הזכאות להשתמש באתר בהתאם לתנאיו ולהוראותיו תינתן לכל משתמש העומד בתנאים הבאים:
		1. שימוש כללי באתר יותר לכל משתמש באשר הוא.
		2. אולם, רכישת רכב יוכל לבצע רק משתמש הכשיר על פי דין לבצע פעולה משפטית אשר הזדהה באופן מלא בהתאם למדיניות החברה. מובהר כי אסורה התחזות לאחר, בין אם לאדם או לתאגיד, במהלך ההזדהות ו/או ההרשמה לאתר ו/או השימוש באתר, ומובהר כי הדבר מהווה הפרה חמורה של תקנון האתר .
	2. למען הסר ספק מובהר כי לחברה נתונה הרשות בכל עת ועל פי שיקול דעתה הבלעדי למנוע ממשתמשים את הגישה לביצוע פעולות שונות באתר החברה, במקרים הבאים:
		1. היה והתנהגותם אינה הולמת ו/או היה והם מבצעים שימוש בלתי חוקי או בלתי ראוי או בלתי סביר באתר, לרבות אי ציות לתנאי השימוש;
		2. היה ויש בהתנהגותם כדי לגרום לפגיעה בבטיחות, במיתקנים או בציוד של החברה או ברכב המוצגים באתר;
		3. היה ובמועד השימוש באתר, המשתמשים חייבים תשלום לחברה תמורת שירות שקיבלו ממנה בעבר שמועד פירעונו חלף.
3. **זמינות ו/או שינוי האתר**
	1. האתר פעיל 24 שעות ביממה, למעט מקרים בהם האתר מושבת לצורך תחזוקתו ו/או מכל סיבה אחרת.
	2. מובהר בזאת, כי ייתכן שיחולו שינויים במועדים המצוינים בתנאי שימוש אלה, לרבות שעות פעילות האתר וכדומה, והכל בהתאם לשיקול דעתה המלא והבלעדי של החברה.
	3. החברה שומרת לעצמה את הזכות לשנות או להפסיק את הפעלת האתר, כולו או חלקו, בכל זמן וללא מתן הודעה.
	4. החברה תהיה רשאית להתנות את הכניסה ו/או השימוש באתר, כולו או חלקו, ברישום וכן, להתיר או לאסור את גישת המשתמש לאתר בכל זמן על פי שיקול דעתה הבלעדי, מבלי שתהיה למשתמש כל טענה, זכות ו/או תביעה בקשר לכך.
	5. החברה רשאית לשנות ו/או למחוק כל תוכן באתר, הן אם מדובר בתוכן של האתר עצמו והן אם מדובר בתוכן שהועלה לאתר על-ידי משתמשים אחרים.
	6. החברה אינה אחראית כלפי המשתמש או כלפי כל צד שלישי לכל שינוי, הפסקה זמנית או הפסקה לצמיתות של פעילות האתר והשירותים המוצעים בו. כמו כן, החברה לא תהא אחראית לכל נזק שייגרם או ייטען שנגרם למשתמש או למי מטעמו כתוצאה משימוש באתר או מחוסר שימוש באתר.
	7. על המשתמש לבצע בעצמו את כל ההערכות והבדיקות לגבי שירות או תשלום או נתון אחר המוצג בהקשר לשירותים שבאתר, והמשתמש מוותר ויהיה מנוע מלהעלות כנגד החברה כל טענה לגבי הסתמכות כלשהיא עליה.
	8. תקלה ו/או כשל בקליטת פרטי משתמש באתר או דרכו, לרבות שיבוש ברישום לאתר או לשירות נלווה דרכו ו/או בקליטת תשלום או אמצעי תשלום, לא יהוו עילה לכל טענה ו/או תביעה מצד המשתמש באתר.
4. **קניין רוחני**
	1. האתר והמידע המופיעים בו לרבות עיצוב האתר, לרבות כל מידע מכל מין וסוג שהוא, ובכלל זה כל תוכן מילולי, חזותי, קולי, אור-קולי (audio-visual), ולרבות טקסט, תמונה, קול, וידאו, בכל אמצעי מדיה ובכל מכשיר קצה, הקיימים היום ו/או שיהיו קיימים בעתיד ו/או כל שילוב שלהם לרבות כתבות, מאמרים, ידיעות, סקירות, נתונים, קבצים, מפות, עצות, ניתוחים, המלצות, הנחיות, הערכות וכל מידע ו/או תוכן אחר בכל פורמט שהוא, וכן עיצובם, עיבודם, עריכתם, הפצתם ודרך הצגתם, לרבות (אך לא רק): כל תמונה, שרטוט, עיצוב, צילום, איור, הנפשה (animation), תרשים, דמות, הדמיה, דגימה (sample), סרטון, קובץ קולי וקובץ מוסיקלי; כל תוכנה, קובץ, קוד מחשב, יישום, תסדיר (format), פרוטוקול, מאגר נתונים וממשק וכל תו, סימן, סמל וצלמית (icon) (לעיל ולהלן: "**התוכן**" או "**התכנים**"), מוגנים על ידי דיני זכויות יוצרים של מדינת ישראל, אמנות בינ"ל וחוקי זכויות יוצרים של מדינות אחרות. נאסר על המשתמש להכניס שינויים, לבצע הליך הנדסה לאחור, להעתיק, לפרסם, להפיץ, לשדר, להציג, לבצע, לשכפל, להנפיק רישיון, ליצור עבודות נגזרות או למכור כל חלק מן התוכן הכלול באתר מבלי לקבל את הסכמתה המוקדמת, הכתובה והמפורשת של החברה. אין לפרש את התוכן או את האמור במידע המופיע בו כאילו הם מעניקים רישיון, אישור או זכות כלשהם לכל גורם בקשר לקניין הרוחני באתר או בתוכן.
	2. כל זכויות הקניין הרוחני בקשר עם האתר מכל מין וסוג שהוא (וזאת בין אם המדובר בזכויות רשומות ובין אם המדובר בזכויות שטרם נרשמו), ובכלל זאת שם המתחם ("Domain"), הפטנטים, סימני המסחר, שמות המסחר, המדגמים, זכויות יוצרים, סודות מסחריים, המוניטין, 'Know How', שיטות, קוד המקור והקוד הבינארי, סמלים מסחריים, תוכנות מחשב, מושגים, מידע סודי, סימני שירות, מאגרי מידע, יצירות נגזרות, תגליות, נוסחאות, מוניטין, רעיונות, שיפורים, מדגמים, מידע, חידושים, המצאות, ידע, לוגו, נתוני שוק, שיטות, זכויות מוסריות, יצירות ספרותיות, קובץ גרפי, מידע טכני, אופן הצגתו ועיצובו של האתר וכן כל עניין או פרט הקשורים באתר, הם רכושה הבלעדי של החברה או של צד שלישי, אשר הרשה לחברה להשתמש בהן, והשימוש בכל הזכויות האמורות מותר לחברה בלעדית (או לצדדים שלישיים נוספים, במידה והם בעלי רישיון לעשות כן). אין להעתיק, להפיץ, לשכפל, למכור, לתרגם ו/או לבצע פעולה אחרת כלשהי, מסחרית ושאינה מסחרית, בכל סוגי הטקסטים ו/או קודים ו/או תמונות ו/או סימני מסחר ו/או תצלומים ו/או סרטונים ו/או כל תוכן אחר המופיע באתר, אלא אם התקבל אישור החברה לכך מראש ובכתב.
	3. מבלי לגרוע מהאמור, שם החברה וסימני המסחר שלה, לרבות אובייקטים הקשורים למוניטין החברה, כגון (אך לא רק): סימנים, לוגו, סמלילים, סימני שירות, או כל אובייקט אחר כפי שהם מופיעים באתר, הינם קניינם הבלעדי של החברה ואין לעשות בהם כל שימוש.
5. **מדיניות פרטיות**
	1. מטרת התנאים המפורטים בסעיף 11 להלן, הינה לסקור, בין היתר, את האופן בו החברה עושה שימוש במידע שנמסר לה על-ידי המשתמשים באתר ו/או נאסף על-ידה בעת השימוש באתר וכן את האופן שבו מבצע המשתמש שימוש בתוכן המצוי באתר ו/או אליו נחשף המשתמש באמצעותו.
	2. תשומת לב המשתמש כי ייתכן שחלק מהשירותים ו/או מוצרים ו/או פרסומות המוצגים באתר, מנוהלים על ידי שותפי מסחר ותוכן של האתר. בנסיבות אלה, השירותים מוגשים באמצעות מחשביהם של אותם שותפים ולא ממחשבי החברה. אם תשתמש בשירותים אלו, השימוש, לרבות מידע שעשוי להיאסף אודות המשתמש עקב כך, כפוף למדיניות הפרטיות של מנהלי השירותים הללו ולא למדיניות הפרטיות של החברה. בהתאם, מומלץ לעיין גם במסמכי מדיניות הפרטיות שלהם.

רישום והעברת מידע לחברה

* 1. חלק מהשירותים באתר טעונים הרשמה ו/או מסירת מידע אישי. במסגרת רכישת רכב באתר ו/או פניה לחברה באמצעות האתר, לרבות במסגרת יצירת קשר עם החברה ו/או הרשמה לרשימת הדיוור שלה ו/או לאזור האישי באתר, על המשתמש למסור מידע אישי כדוגמת שם מלא, מספר טלפון נייד, כתובת, כתובת דואר אלקטרוני, מספר רישוי, אזור קבלת שירות וכדומה, ואת תמצית הפניה לחברה. השדות שחובה למלא יסומנו במפורש ככל שלא יימסרו הנתונים בשדות אלו, פניית המשתמש לא תועבר להמשך טיפול והוא לא יוכל אף להירשם לרשימת הדיוור של החברה.
	2. נתונים אישיים הנאספים במהלך הביקורים באתרי הרשת של החברה מעובדים על ידי החברה בהתאם להוראות החוקיות החלות במדינות בהן מופעלים האתרים. החברה תעשה שימוש בנתונים האישיים שנמסרו ו/או שיאספו אודות המשתמשים באתר, למטרות ניהול וייעול השירות והקשר עם לקוחות החברה, חברות בנות ו/או חברות קשורות, ניהול ותפעול האתר, לרבות המידע והשירותים המוצעים בו ו/או באמצעותו, ניהול מועדון לקוחות, צרכים תפעוליים, שיווקיים או סטטיסטיים או עיבוד המידע בדרך אחרת, לרבות לצורך מתן שירות ללקוחות החברה, תפעול וניהול המכירות, טיפוח ועידוד נאמנות המשתמשים באמצעות ניתוח הרגלי הקניה וקיום מבצעים ותמריצים, דיוור ישיר למטרות אלו ולצרכים שיווקיים, עריכת ניתוחים, סקרים ומחקרים, שירותי דיוור ישיר או פניה לצורך מימוש המטרות האמורות והעברת המידע לחברות בנות ו/או סוכנים מורשים ו/או חברות הקשורות לחברת המאגר ב.נ.כ בע"מ לצורך משלוח הצעות מיוחדות ואחרות למשתמשי האתר.
	3. מובהר בזאת, כי לא חלה על המשתמש כל חובה שבדין למסור את המידע כאמור וכן כי מסירת המידע תלויה ברצונו ובהסכמתו. יחד עם זאת, המשתמש מודע לכך שעל מנת ליצור קשר עם החברה ו/או להירשם לרשימת הדיוור שלה באתר ו/או לרכוש רכב ו/או לפנות לחברה דרך האתר, מילוי חלק מהשדות מהווה תנאי הכרחי.
	4. המשתמש מצהיר ומתחייב בזאת, כי כל המידע שימסור ו/או יעדכן באתר, הינו נכון, אמין ומדויק וכן כי ביצע את ההרשמה לאזור האישי ו/או לרשימת הדיוור ו/או יצר קשר בשמו ועבור עצמו בלבד ולא בשם ו/או עבור צדדים שלישיים, למעט במקרים בהם הורשה לעשות כן במפורש. המידע אשר מסר המשתמש, אף במצב אורח, וכן מידע נוסף שיצטבר אודותיו ופעולותיו באמצעות האתר ישמרו בהתאם להוראות הדין כמפורט לעיל, ויעשה בו שימוש בהתאם למדיניות פרטיות זו ולהוראות הדין.

איסוף ושימוש במידע

* 1. החברה רשאית לאסוף וכן לעשות שימוש במידע שנמסר על ידי המשתמש במועד ההרשמה ו/או במידע אשר הצטבר אודות המשתמש, לרבות במהלך השימוש באתר, על מנת לשפר, להעשיר או לשנות (לרבות שינוי של האתר המוצג למשתמש) את האתר, את השירותים והתכנים המוצעים באתר, וכן על מנת לעדכן את המשתמש באשר למבצעים ו/או שירותים המוצעים על ידי החברה, מי מטעמה ו/או על ידי צדדים שלישיים עימם יש לחברה שיתוף פעולה עסקי. בנוסף, רשאית החברה לעשות שימוש במידע למטרות שיווקיות וסטטיסטיות, ולמסור מידע סטטיסטי לצדדים שלישיים, לרבות מפרסמים וזאת בכפוף לתנאי מדיניות הפרטיות. מידע סטטיסטי זה לא יזהה את המשתמש אישית.
	2. מבלי לגרוע מהאמור לעיל, בכפוף למסירת המשתמש את פרטי ההתקשרות שלו לחברה והסכמתו לקבלת דיוור ישיר ומסרים שיווקיים, תהיה החברה רשאית לשלוח למשתמש, מעת לעת, בדואר אלקטרוני ו/או בהודעה לטלפון הנייד של המשתמש ו/או באמצעי התקשרות אחרים אשר מסר המשתמש, מידע בדבר שירותיה ומוצריה וכן מידע שיווקי ופרסומי של החברה. המשתמש יהיה רשאי לבטל בכל עת את הסכמתו ולחדול מקבלת המידע כאמור באמצעות שליחת מייל לדוא"ל service@skywell.co.il או שליחת בקשה בדואר למען החברה ברחוב פלוטיצקי 1, ראשון לציון מיקוד 7536101, וכמו כן, בהתאם להוראות ההסרה אשר יצורפו להודעה. מבלי לגרוע מהאמור לעיל, למשתמש שמורה הזכות להודיע על סירוב לקבלת דברי פרסומת כאמור באותה דרך בה נשלחה ההודעה בהתאם להוראות הדין.
	3. האתר משתמש בכלים אוטומטיים לצורך אפיון השימוש של המשתמש באתר ושיפור חווית הגלישה. כלים אלה אוספים מידע אודות המשתמש ואודות השימוש שלו באתר. מידע זה כולל, בין היתר, גם את פרטי ספק שירותי האינטרנט של המשתמש, כתובתו בפרוטוקול האינטרנט (כתובת IP), מיקום המכשיר בו נעשה שימוש בגישה לאתר, זמני ואופני השימוש באתר, סוג הדפדפן ופרטים נוספים המעידים על אופן השימוש באתר, הסכמה לשימוש במידע לצורכי החברה, שיפור חווית הגלישה, בדיקות פנימיות וכדומה.
	4. בעת הגלישה באתר, נשמר אצלנו באופן אוטומטי מידע אנונימי מסוים, כגון שמו של ספק שירותי האינטרנט של המשתמש, כתובת ה-IP של המשתמש, תאריך ביקורו, משך הביקור, באילו עמודים ביקר באתר וסוג הדפדפן בו נעשה שימוש.
	5. האתר עושה שימוש בקובצי "עוגיות/קוקיס" (**Cookies**) אשר אוספים, בין היתר, מידע אנונימי, לצורך תפעולו השוטף והתקין של האתר וכן לשם שיפור חווית הגלישה באתר לרבות התאמת האתר להעדפות האישיות של המשתמש ולמטרות שיווק ופרסום. בכלל זה, בעת הביקור באתר, נאספים נתונים סטטיסטיים אודות השימוש באתר ובאתרים נוספים, אימות פרטים, התאמת האתר להעדפות האישיות של המשתמש, אפיון המוצרים המתאימים לו, פרסומות מותאמות עבורו, אף בגלישתו באתרים אחרים, הקלה על השימוש באתר ולצרכי אבטחת מידע.
	6. ה Cookies הם קבצי טקסט הנוצרים עם השימוש באתר על ידי הדפדפן של המשתמש לפי פקודה עם השימוש באתר, בהנחה שהגדרות המכשיר של המשתמש מאפשרות זאת. קבצי ה Cookies מכילים מידע שונה כדוגמת הדפים בהם ביקר המשתמש, משך הזמן ששהה באתר, מהיכן הגיע אל האתר, מדורים ומידע שהוא מבקש לראות בעת הכניסה לאתר וכדומה. חלק מה Cookies יפקעו כאשר המשתמש יסגור את האתר וייתכן כי אחרות יישמרו על גבי הזיכרון במכשיר. המידע ב Cookies מוצפן, והחברה נוקטת צעדי זהירות כדי להבטיח שרק מחשבי החברה או מי מטעמה יוכלו לקרוא ולהבין את המידע האגור בהם.
	7. אם המשתמש אינו מעוניין ב Cookies, הוא יוכל להימנע מכך על ידי שינוי הגדרות הדפדפן שלו ו/או דרך שינוי הגדרות הפרטיות בתוך האתר. עם זאת, יש לזכור כי נטרול ה Cookies עלול לגרום לכך שהמשתמש לא יוכל לעשות שימוש בחלק מהשירותים והתכונות באתר.
	8. **Cookies של ביצועים** - קבצי Cookies אלו מאפשרים לנו לספור ביקורים ומקורות תעבורה כדי שנוכל למדוד ולשפר את הביצועים של האתר שלנו. הם מסייעים לנו לדעת אילו דפים הכי פופולריים, ולראות כיצד המשתמשים גולשים ברחבי האתר. כל המידע שקובצי Cookie אלה אוספים מצטבר ולכן הוא אנונימי. אם קבצי Cookies אלה לא יאושרו, לא נדע מתי ובאילו עמודים ביקר המשתמש באתר וזה עשוי לפגוע בחוויית הגלישה של המשתמש.
	9. **Cookiesשל** **מדיה חברתית -** קבצי Cookies אלו מוגדרים על ידי מגוון שירותי מדיה חברתית שהוספנו לאתר כדי לאפשר למשתמש לשתף את התוכן שלנו עם החברים שלו והרשתות החברתיות שלו. הם מסוגלים לעקוב אחר הדפדפן של המשתמש ברחבי אתרים אחרים ולבנות למשתמש פרופיל תחומי עניין. הדבר עשוי להשפיע על התוכן ועל ההודעות המוצגים למשתמש באתרים אחרים. אם קבצי Cookie אלה לא יאושרו, ייתכן שכלי השיתוף האלה והתכנים שבהם לא יהיו זמינים עבור המשתמש.
	10. **Cookies לצורך מיקוד ופרסום** - קבצי Cookies אלו מוגדרים ברחבי האתר שלנו על ידי שותפי הפרסום שלנו. חברות אלה עשויות להשתמש בהם כדי לבנות פרופיל של תחומי העניין של המשתמש ולהציג בפניו מודעות רלוונטיות באתרים אחרים. הם פועלים באמצעות זיהוי ייחודי של הדפדפן וההתקן של המשתמש. אם קבצי Cookie אלה לא יאושרו, לא תהיה למשתמש אפשרות להתנסות בפרסום הממוקד שלנו ברחבי האתרים השונים.
	11. **Cookies** **פונקציונליים** - באמצעות קבצי Cookies אלו ניתן לקבל פונקציונליות והתאמה אישית משופרות, כגון סרטונים וצ'אט חי. ייתכן שהם יוגדרו על ידנו או על ידי ספקי צד שלישי, שאת השירותים שלהם הוספנו לדפים שלנו. אם קבצי Cookies אלה לא יאושרו, ייתכן שהפונקציונליות לא תפעל כהלכה, תופעל באופן חלקי או מלא מה שעלול לפגוע בחוויית השימוש של המשתמש.
	12. **Cookies** **הכרחיים** - קבצי Cookies הכרחיים לצורך תפקוד האתר ולא ניתן להשבית אותם במערכות שלנו. לרוב, הם מוגדרים בתגובה לפעולות שנעשות על ידי המשתמש המסתכמות בבקשה לקבלת שירותים, כגון הגדרת העדפות הפרטיות של המשתמש, כניסה למערכת או מילוי טפסים. באפשרות המשתמש להגדיר את הדפדפן שלו כך שיחסום או יתריע על קבצי Cookie אלה, אך ייתכן שחלקים מסוימים באתר לא יפעלו לאחר מכן. חשוב לנו לציין כי המידע בקבצים הללו מאובטח, והחברה עושה ככל יכולתה על מנת שרק מחשבי החברה באתר יוכלו לקרוא ולהבין את המידע האגור בהם.

מסירת מידע לצד שלישי

* 1. החברה נוקטת באמצעים סבירים ומקובלים על מנת לשמור ולמנוע העברת פרטים אישיים המזהים את המשתמש בשמו ו/או בפרטי זהותו, כגון שם וכתובת המשתמש, לצדדים שלישיים, וזאת למעט במקרים כדלקמן:
		1. בהתאם לדרישת המשתמש ו/או בהסכמתו המפורשת;
		2. במסגרת שיתופי פעולה עם חברות קשורות עסקית עם החברה;
		3. במקרה בו המשתמש ירכוש מוצרים ו/או שירותים מצדדים שלישיים באמצעות האתר, יועבר לצדדים אלה המידע הדרוש להם לשם השלמת התהליך ומתן השירות;
		4. בכל מקרה בו הפר המשתמש את תנאי השימוש, לרבות תנאי מדיניות הפרטיות ו/או במקרים בהם ביצע או ניסה לבצע המשתמש ו/או מי מטעמו פעולות המנוגדות להוראות תנאי השימוש, לרבות מדיניות הפרטיות, לרבות הוראות כל דין;
		5. בשל צו שיפוטי המורה לחברה למסור את המידע לצדדים שלישיים ו/או דרישה של רשות מוסמכת למסירת המידע;
		6. בשל כל מחלוקת, טענה, דרישה, תביעה ו/או הליכים משפטיים אשר יתנהלו בין המשתמש ו/או מי מטעמו לבין החברה ו/או מי מטעמה ו/או צד שלישי כלשהו;
		7. בכל מקרה בו תסבור החברה כי מסירת המידע נחוצה כדי למנוע נזק חמור לגופם ו/או לרכושם של החברה, של המשתמש ו/או של צדדים שלישיים, או על מנת למנוע נזק חמור אחר בהתאם לשיקול דעתה המלא והבלעדי;
		8. במקרה בו העבירה ו/או המחתה החברה לצד שלישי כלשהו את פעילותה ו/או את זכויותיה וחובותיה כלפי המשתמש, ובלבד שהצד שלישי כאמור יקבל על עצמו את ההוראות המפורטות במדיניות פרטיות זו והוראות כל דין.
	2. מובהר, כי אין בכל האמור לעיל כדי לגרוע מזכות החברה להעביר לצדדים שלישים מידע שאינו אישי, אשר אין בו כדי לזהות את המשתמש בשמו ו/או בפרטי זהותו באופן ישיר. מידע כאמור עשוי להישלח גם לצדדיים שלישיים בחו"ל.

אבטחת מידע

* 1. החברה עושה כל שביכולתה כדי להגן על סודיות המידע והנתונים שנמסרו על ידי המשתמשים באתר ולקוחותיה ונעזרת באמצעי אבטחה טכנולוגיים וארגוניים מתקדמים כדי לאבטח את האתר, את התקשורת דרכו ואת המידע המצוי בשליטתה, כנגד ניצול מקרי או מכוון, אובדן, הרס או כנגד גישה על ידי אנשים בלתי מוסמכים או מורשים. ההתקשרות בין המחשב של המשתמש או המבקר באתר לבין מחשבי החברה מאובטחת באמצעות שיטות הצפנה מקובלות, בהתאם לתקנים הנהוגים. כמו כן, החברה נוקטת באמצעים סבירים להגנה על האתר ועל רכיבי חומרה ותוכנה הקשורים בתפעולו ודואגת לעדכנם באופן שוטף, בין היתר, כדי להגן על האתר ועל תוכנו מפני חדירות, פרצות או האזנות בלתי מורשות, אולם היא אינה יכולה למנוע שיבוש מכל סוג באתר באופן מוחלט.
	2. החברה תשתמש באמצעי הגנה והצפנה לפעולות של מסירת מידע מקוון, ובהתאם לנדרש על פי כל דין. אמצעי הגנה אלו נועדו לאבטחת זרימת מידע מוצפנת בין מחשב המשתמש בזמן ביצוע הרכישה לבין שרתי האתר והחברה.
	3. החברה מתעדכנת באופן שוטף בהתפתחויות הטכנולוגיות בתחומי התוכנה והחומרה על-מנת לספק למשתמשים את ההגנה הטובה ביותר מפני חדירה ו/או פריצה. עם זאת, החברה מבהירה כי במקרים אשר אינם בשליטתה ו/או נובעים מכח עליון, היא איננה מתחייבת כי האתר יתנהל כסדרו ללא כל הפרעה ו/או כי האתר ו/או המידע והנתונים אשר נאספו ו/או נמסרו כאמור לעיל יהיו חסינים באופן מוחלט מפני גישה ו/או חדירה בלתי מורשית וכי ידוע למשתמש שהחברה לא תישא באחריות בגין כל נזק ו/או אובדן, ישירים או עקיפים, מכל סוג שהוא, שנגרמו כתוצאה מכך, לרבות בשל פגיעה בפרטיות.
	4. החברה אינה אוגרת מספרי כרטיסי אשראי במחשביה.
	5. החברה משתמשת בחברת אינטרספייס בע"מ ח.פ. 512457490, חברת סליקת כרטיסי אשראי ואבטחה המובילה בישראל לצורך בדיקת ואבטחת המידע העומדת בתקנים קפדניים של סטנדרטים ונהלי אבטחת מידע לפי דרישת חברות האשראי תקן PCI DSS.
	6. תקני האבטחה שהאתר עומד בהם נועדו להגן על המשתמשים וחברות האשראי. כך, האתר מאובטח באמצעות פרוטוקול SSL, כלומר כל התקשורת שבין הדפדפן (אצל המשתמש) לאתר (כלומר שרת האינטרנט המאחסן את העמודים) הינה מוצפנת כך שלא ניתן לפענח את המידע המועבר בין הדפדפן לאתר.
1. **ציות לתנאים ושיפוי**
	1. המשתמש מתחייב בזאת לציית לכל הוראות הדין העשויים לחול על שימושו באתר ו/או בתוכנו, לרבות תנאי שימוש אלו.
	2. כמו-כן, המשתמש מתחייב לפצות ולשפות את החברה ו/או מי מטעמה, מיד עם דרישתה הראשונה, בגין כל נזק, הפסד, אובדן רווח, תשלום או הוצאה שיגרמו להם, במישרין או בעקיפין, ובכלל זה פגיעה במוניטין, פגיעה כלכלית ו/או מסחרית, שכ"ט עו"ד והוצאות משפט סבירות, בגין כל טענה, דרישה ו/או תביעה, הנובעים, במישרין ו/או בעקיפין, מהפרת תנאי השימוש ו/או כל ממעשה ו/או מחדל של המשתמש ו/או מכל חיוב בו תחויב החברה ו/או מי מטעמה אשר על פי תנאי השימוש לחברה אין אחריות לגביו; או שתועלה נגדם על ידי צד שלישי כלשהו כתוצאה משימוש פסול ו/או בלתי חוקי על-ידי המשתמש באתר ו/או בתוכנו, לרבות הפרת תנאים אלו.
2. **הגבלת אחריות**
	1. החברה עושה מאמצים רבים כדי לספק לך חווית שימוש איכותית ובטוחה באתר. עם זאת, האתר אינו חסין מתקלות ו/או בעיות ועשויה שלא להיות למשתמש גישה לאתר מעת לעת.
	2. התכנים באתר ניתנים לשימוש כמות שהם ובכפוף לזמינותם (As Is ו- As Available) ולא ניתן להתאימם לצרכיו האישיים של כל משתמש ומשתמש. החברה לא תישא בכל אחריות, מפורשת או משתמעת, בקשר עם האתר לרבות כל תוכן או שירות בו, וכן בקשר עם התאמתם למטרה ספציפית ו/או לדרישות המשתמש. המשתמש מצהיר ומתחייב בזה, כי הוא אחראי באופן בלעדי ומלא לכל שימוש שהוא עושה באתר, לרבות בכל תוכן ו/או שירות בו, וכי ידוע לו שהחברה אינה אחראית, בין במישרין בין בעקיפין, לכל שימוש שהוא עושה באתר כאמור וכי לא תהיה לו כל טענה, דרישה או תביעה כלפי החברה בגין תכונות של התכנים, יכולותיהם, מגבלותיהם או התאמתם לצרכיו.
	3. החברה אינה מתחייבת ששירותי האתר לא יופרעו, יינתנו כסדרם או בלא הפסקות, יתקיימו בבטחה וללא טעויות, ויהיו חסינים מפני גישה בלתי-מורשית למחשבי החברה או מפני נזקים, קלקולים, תקלות או כשלים - והכול, בחומרה, בתוכנה, בקווי ובמערכות תקשורת, אצל החברה או אצל מי מספקיה.
	4. החברה, בעלי מניותיה, מנהליה וחברות בנות ו/או חברות אם ו/או חברות קשורות לחברה ו/או כל מי מטעמה, לא יישאו בכל אחריות שהיא, לנזק ו/או אובדן, ישיר או עקיף, לרבות נזק נלווה, תוצאתי, אקראי או פיצויים עונשיים (ובכלל זה, ומבלי לגרוע מכלליות האמור, פיצויים בגין הפסד עבודה ועסקים, הפסד רווחים, הפסקות והפרעות עבודה, הפסד ו/או איבוד מידע עסקי, פגיעה במוניטין, וכל הפסד ו/או נזק כספי אחר, צפוי ושאינו צפוי), הנובעים ו/או הקשורים, באתר, או בכל תוכן ו/או שירות בו, או בכל שימוש בהם, ולרבות אך מבלי לגרוע:
		1. בשימוש ו/או אי יכולת שימוש באתר, לרבות כל תוכן ו/או שירות בו, מכל סיבה שהיא;
		2. הודעות ו/או קבצים ו/או תכנים בעלי אופי הרסני כדוגמת וירוסים שנתקבלו אצל המשתמש במהלך ו/או עקב השימוש באתר, לרבות כל תוכן ו/או שירות בו;
		3. שימוש או הסתמכות על מידע ותכנים המתפרסמים באתר, בין על ידי החברה ובין על ידי צדדים שלישיים;
		4. כל מעשה ו/או מחדל המתבצע בתוכן האתר או בקשר עמו לאחר מסירתו לצדדים שלישיים;
		5. הפרעות, זמינות ותקינות של האתר, לרבות כל תוכן ו/או שירות בו, מכל סיבה שהיא, ולרבות, הנובעים משיבושים או מכשלים ברשת האינטרנט או ברשת הטלפוניה;
		6. נפלה טעות סופר ו/או קולמוס שהינה חריגה וברורה על פניה, בתיאורו של מוצר/שירות, כגון (אך לא רק) מחיר הנקוב באגורות במקום בשקלים;
		7. נזק או אובדן אשר נגרם כתוצאה משגגה, טעות, אי דיוק וכדומה בתוכן באתר.
	5. בשום מקרה החברה לא תהיה אחראית לכל נזק ישיר, עקיף, מיוחד, עונשי או תוצאתי מכל מין וסוג שהוא, כתוצאה מן הגישה אל האתר ו/או השימוש באתר או כתוצאה משימוש ו/או ביסוס ו/או הסתמכות על כל מידע המופיע באתר.
	6. החברה אינה אחראית לכל פעילות בלתי חוקית שתתבצע, ככל שתתבצע, על ידי מי מהמשתמשים באתר ו/או כל גורם אחר שאין לה שליטה עליו.
	7. שיבוש בקליטת פרטי המשתמשים במחשבי החברה מכל סיבה שהיא, לרבות תקלה הקשורה לחברה, לא יהווה עילה לכל טענה ו/או תביעה מצד המשתמשים.
	8. אין בהגבלת האחריות בסעיף ‏זה, בכדי לגרוע מכל הגבלת אחריות אחרת המפורטת בתנאי השימוש.
3. **התיישנות**
	1. מבלי לגרוע מהאמור בתנאי השימוש, המשתמש מודע, מסכים ומאשר בזאת, כי תקופת ההתיישנות לגבי כל טענה ו/או דרישה ו/או תביעה כנגד החברה, ו/או כנגד צדדים שלישיים הקשורים לשימוש באתר על ידי המשתמש ו/או לרכב המופיעים באתר, תוגבל לתקופה של 6 חודשים, וכלל הצדדים רואים בכך כהסכם לתקופת ההתיישנות כמשמעו בסעיף 19 לחוק ההתיישנות, התשי"ח-1958.
4. **סמכות שיפוט וברירת דין**
	1. על כל שימוש באתר ו/או על כל תביעה, דרישה או בקשה הנובעים משימוש זה ו/או מכל דבר ועניין אחר הקשורים באופן ישיר או עקיף לאתר זה יחולו דיני מדינת ישראל בלבד. מקום השיפוט יהיה בבית המשפט לו הסמכות בתל-אביב-יפו, ישראל בלבד, והדין המהותי והפרוצדוראלי שיחול יהיה הדין הישראלי, אשר יגבר על כל כללי ברירת דין המפנים לתחולת דין זר.
5. **שונות**
	1. תנאי שימוש אלו מהווים את ההסכם המלא בין המשתמש לבין החברה בכל הנוגע לאופן השימוש באתר ומחליפים כל הבנה ו/או הסכמה אחרת, בעל-פה או בכתב, הנוגעת לשימוש באתר ובתוכנו.
	2. תנאי שימוש המפורטים לעיל אינם יוצרים ולא יפורשו כיוצרים כל שותפות, מיזם משותף, יחסי עובד מעביד, סוכן או שלוח בין המשתמש לבין החברה.
	3. אם תנאי מתנאי השימוש ימצא בלתי חוקי, בטל או בלתי אכיף מכל סיבה, תנאי זה ימחק מתנאי השימוש ומחיקתו לא תשפיע על חוקיות ותקפות תנאי השימוש הנותרים. במקרה שכזה, יראו בקיומו של תנאי דומה אחר אכיף במקום התנאי שנמחק או הוסר.
	4. כל שיהוי, ויתור, ארכה, איחור או הימנעות מצד החברה למימוש זכויותיה ו/או בדרישת קיום תנאי מתנאי שימוש אלה ו/או הסכמתה לסטות מתנאי השימוש לא יהוו תקדים, לא יחשבו לוויתור ו/או הסכמה מצד החברה ואין להסיק מהן גזירה שווה למקרה אחר.
6. **יצירת קשר**
	1. בכל עניין, שאלה ו/או בקשה ו/או תגובה בנוגע למדיניות פרטיות זו, או אם ברצון המשתמש למחוק, לשנות או לתקן את המידע האישי שלו, אנא פנו אל שירות הלקוחות של החברה באמצעות אחת מהדרכים שלהלן: בטלפון 9957\* או בדוא"ל service@skywell.co.il או במען החברה ברחוב פלוטיצקי 1, ראשון לציון מיקוד 7536101.
	2. בכל תכתובת לחברה, על המשתמש לכלול את פרטיו המלאים לרבות, כתובת, טלפון ודואר אלקטרוני ליצירת קשר. החברה תשתדל להגיב לכל בקשה סבירה בזמן סביר.
	3. ככל שהנך סבור כי פרטיותך נפגעה באופן כלשהו משימוש באתר, על-ידי כל גורם, תוכל לפנות לחברה בכל אחת מהדרכים האמורות לעיל.